OpenLLM-France/wikimedia huggingface dataset:
# Dzerkalo Tijnia

Dzérkalo Tíjnia (ucraïnès: Дзеркало тижня; rus: Зеркало недели, Zérkalo Nedeli), "El mirall de la setmana", és un dels setmanaris sociopolítics ucraïnesos més influents publicats a Kíiv, la capital del país. Va ser fundat el 1994, i vers el 2006 tenia un tiratge setmana de 57.000 exemplars. Ofereix anàlisi política, entrevistes originals i comentaris sobre 32 pàgines. Publicat originalment en rus, des de l'any 2002 es tradueix completament a partir de l'edició ucraïnesa. Ambdues edicions estan disponibles en línia
Segons una enquesta duta a terme l'any 2000 (disponible en línia aquí), dos terços dels lectors són homes, amb una edat mitjana de 39 anys. La gran majoria dels lectors tenen estudis superiors (79,7%).
Els professionals qualificats constitueixen el 39% tots els enquestats, els caps de departaments - 20% de tots els enquestats, el 5% dels enquestats té un negoci, i el 3% dirigeix una empresa - 3%. Un 3% són treballadors sense qualificació especial i un 8% són pensionistes. El camp d'activitat dels lectors es distribueix en les següents àrees: autoritats públiques - 14%, indústria - el 13%, mediació comercial - 6% finances - 3%, serveis - 4%, educació - 21% mitjans de comunicació - 3%, cura de la salut - 8%, ciència, cultura - 15% Altres - 13%. L'enquesta va mostrar que un exemplar del diari era llegit per una mitjana de 5 persones.
La majoria dels lectors del diari el troben neutral i objectiu.

## Enllaços externs

* edició en línia Arxivat 2011-12-09 a Wayback Machine. (ucraïnès)
* edició en línia (rus)
# Índex de Qualitat de l'Aire

La qualitat de l'aire es defineix com una mesura de la condició d'aire en relació amb els requisits d'una o més espècies biòtiques o per a qualsevol necessitat humana o propòsit. Els Índexs de Qualitat de l'Aire (AQI) són dades utilitzades per les agències governamentals per caracteritzar la qualitat de l'aire en un lloc donat. A mesura que augmenta l'AQI, un percentatge creixent de la població és probable que experimenti efectes adversos cada vegada més greus de salut. Per calcular l'índex AQI cal una concentració de contaminants d'aire d'un model. La funció utilitzada per a la conversió de la concentració de contaminants d'aire per AQI varia segons el contaminant, i és diferent en diferents països. Els valors de AQI es divideixen en rangs, i cada rang se li assigna un descriptor i un codi de color. Els diferents avisos de salut pública estan associats a cada rang de AQI. Una agència hauria d'encoratjar els membres del públic per a agafar el transport públic o treballar des de casa quan els nivells de AQI són alts.

## Les causes de la mala qualitat de l'aire

El AQI pot empitjorar (augmentar) a causa de la manca de dilució de les emissions atmosfèriques d'aire fresc. L'aire estancat, sovint causat per un anticicló, una inversió de temperatura o una altra falta de vents, permet que la contaminació de l'aire persisteixi en una àrea local, el que pot derivar en boira.

## Referències

* ↑ Johnson, D.L., S.H. Ambrose, T.J. Bassett, M.L. Bowen, D.E. Crummey, J.S. Isaacson, D.N. Johnson, P. Lamb, M. Saul, and A.E. Winter-Nelson. 1997. Meanings of environmental terms. Journal of Environmental Quality 26: 581-589.
* ↑ Myanmar government (2007). Haze. Arxivat 2007-01-27 a Wayback Machine. Retrieved on 2007-02-11.
# Herbert Gruber

Herbert Gruber (Colònia, 9 de novembre de 1942) és un pilot de bob austríac, ja retirat, que va competir durant les dècades de 1960 i 1970.
Durant la seva carrera esportiva va prendre part en tres edicions dels Jocs Olímpics d'Hivern. El 1964, als Jocs d'Innsbruck, fou setè en la prova de bobs a quatre del programa de bob. Als Jocs de Grenoble de 1968 va guanyar la medalla de plata en la prova de bobs a quatre del programa de bob, formant equip amb Erwin Thaler, Reinhold Durnthaler i Josef Eder. La seva tercera i darrera participació en uns Jocs fou el 1972, a Sapporo, on fou sisè en la prova del bob a quatre i vuitè en la del bob a dos.
En el seu palmarès també destaca una medalla de bronze al Campionat del món de bob.

## Referències

* 1 2 «Herbert Gruber Olympic Results». sports-reference.com. Arxivat de l'original el 16 de desembre 2012. [Consulta: 10 febrer 2020].
* ↑ «Bobsleigh two-man world championship medalists since 1931 (sports123.com)». Arxivat de l'original el 2007-09-29. [Consulta: 10 febrer 2020].
# Zoil d'Amfípolis

Zoil d'Amfípolis, o bé Zoilos (llatí: Zoilus, en Ζώϊλος, «Zṓilos») fou un gramàtic grec nadiu d'Amfípolis.
Podria haver viscut a l'època de Ptolemeu II Filadelf. Vitruvi diu que va anar a Alexandria cercant el patronatge del rei, però no fou tractat correctament, atès que Ptolemeu estava disconforme amb l'opinió de Zoil sobre els poemes d'Homer; aquest relat és probablement erroni i va viure una mica abans, en temps de Demòstenes, a la meitat del segle iv aC. Alguns relats diuen que va morir de manera violenta. Heràclit Pòntic diu que era d'origen traci i esclau. Claudi Elià el fa deixeble de Polícrates d'Atenes. Fou anomenat Ὁμηρομάστιξ i Κύων ῥητορικός (flagell d'Homer i ca retòric).
No se n'ha conservat cap obra, però coneixem els títols següents:
* Περὶ Ἀμφιπόλεως βιβλία τρία
* Ἰστορία ἀπὸ Θεογονίας ἕως τῆς Φιλίππου τελευτῆς
* Κατὰ Ἰσοκράτους τοῦ ῥήτορος
* Κατὰ τῆς Ὁμήρου ποιήρεως λόγοι ἐννέα.
* Ψόγος Ὁμήρου.
* Κατὰ Πλάτωνος
* Τενεδίων ἐγκώμιον
* Una obra sobre les figures d'un discurs.

## Referències

* ↑ Segons el Diccionari Grec-Català (p. 852).
* ↑ «Zoil d'Amfípolis». Gran Enciclopèdia Catalana. Barcelona: Grup Enciclopèdia Catalana.
* ↑ Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Ciparíssia

Ciparíssia (grec: Kυπαρισσία) és una vila i antic municipi de Grècia de la unitat perifèrica de Messènia. Està situada a la badia de Ciparíssia, limitada al sud pel cap Ciparíssion.
Es correspon amb l'antiga ciutat de Ciparíssia, al sud del riu del mateix nom. Era la sola ciutat important de la comarca. Tenia un temple dedicat a Apol·lo i un a Atena. El nom de la ciutat, segons el mite, podria derivar de l'heroi Ciparís. Homer l'anomena Ciparissent (grec antic: Κυπαρισσηέις) i la situa entre els territoris governats per Nèstor.
A l'edat mitjana rebia el nom d'Arkadía (Arcàdia), nom que va conservar fins a la seva destrucció per Ibrahim Pasha l'any 1825; quan es va reconstruir va recobrar el seu antic nom. Del 1209 al 1432 va ser la capital d'una baronia, la darrera en poder dels llatins a Grècia, i allí va morir Centurió II Zaccaria.

## Referències

* ↑ Hi ha una altra ciutat amb el mateix nom a Lacònia que Estrabó (VIII, 5.2) situa a la vora de la planura de Leuca, en una península, i diu que disposava de port. Hom pensa que correspon a unes ruïnes prop de la vila de Boza, prop de l'antiga Asopo, a la península de Xylí, a la costa oriental del golf de Lacònia.
* ↑ Pausànias. Descripció de Grècia, IV, 36, 7
* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1054. ISBN 9788441224223.
* ↑ Homer. Ilíada, II, 593
* ↑ Smith, William (ed.). «Cyparissia». Dictionary of Greek and Roman Geography (1854). [Consulta: 25 febrer 2021].
# Eleccions a l'Assemblea Legislativa portuguesa de Cap Verd de 1973

Les eleccions a l'Assemblea Legislativa portuguesa de Cap Verd de 1973 es van dur a terme per primera i única vegada a la província ultramarina de Cap Verd pel març de 1973.

## Antecedents

El 2 de maig de 1972 l'Assemblea de la República Portuguesa va aprovar la Llei Orgànica dels Territoris d'Ultramar, que preveia una major autonomia per als territoris d'ultramar. A Cap Verd se li concedia una Assemblea Legislativa de 21 membres.
Es requeria que els candidats havien de ser ciutadans portuguesos que haguessin viscut a Cap Verd durant més de tres anys i ser capaços de llegir i escriure en portuguès. Cal als votants estar alfabetitzats. Com que la Constitució portuguesa d'aleshores havia prohibit els partits polítics, la majoria dels candidats eren propers a la governamental Acció Nacional Popular, encara que a algunes associacions civils se'ls va permetre presentar candidats.

## Resultats

D'una població total de 272.071 habitants, només se'n van registrar per votar 25.521 persones. Votaren un total de 20.942 persones, una participació del 82,1%.

## Referències

* 1 2 3 4 5 «Enactment of "Organic Law for the Overseas Territories". - Election of Legislative Assemblies and Consultative Councils in Overseas Territories.». Keesing's Record of World Events, 19, 6-1973, pàg. 25948.
# Gudenå

El Gudenå és el riu de la península de Jutlàndia, els seus 176 km el fan el més llarg de Dinamarca, però no és el més cabalós, aquest honor correspon al riu Skjern. La conca hidrogràfica drenada pel Gudenå i els seus afluents tributaris té una superfície de 2.643 km².
El Gudenå neix a Tinnet Krat, al municipi de Vejle, a 65 metres d'altura, i al llarg del seu recorregut fins a desguassar al fiord de Randers, travessa ciutats ben conegudes com a Ry, Silkeborg, Bjerringbro, Langå o Randers.
A l'estiu està permès navegar en canoa des de Tørring, més enrere el riu és massa estret per a la navegació, a més és il·legal atès que la capçalera és una zona protegida. Cada mes de setembre se celebra una cursa de caiacs de 120 km entre Skanderborg i Randers, travessant els llacs Skanderborg i Mossø per arribar al Gudenå.

## Referències

* ↑ «Gudenå | enciclopedia.cat». Gran Enciclopèdia Catalana. [Consulta: 15 setembre 2024].
* ↑ Frost, Lise «River finds–Bronze Age depositions from the River Gudenå, Denmark."». Germania: Anzeiger der Römisch-Germanischen Kommission des Deutschen Archäologischen Instituts, 2013, pàg. 39-87..
* ↑ Guides, Rough. The Rough Guide to Denmark (en anglès). Rough Guides UK, 2010-06-01, p. 234. ISBN 978-1-84836-663-3.
* ↑ Kristiansen, Søren Munch; Søe, Niels Emil; Kroon, Aart; Lykke-Andersen, Holger; Christiansen, Anders Vest «Was the 4th largest Danish Lake (Mossø) once much larger?: Nordic geological winter meeting 2018». Nordic geological winter meeting 2018, 2018.
# James Cardno

James Cardno (Fraserburgh, 25 de maig de 1912 - Leeds, 15 de maig de 1975) va ser un pilot de bobsleigh escocès que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on disputà les dues proves del programa de bobsleigh. Guanyà la medalla de bronze en la prova de prova de bobs a 4, fent equip amb Frederick McEvoy, Guy Dugdale i Charles Green, mentre en la de bobs a 2, fent parella amb Frederick McEvoy, fou quart.

## Referències

* ↑ «James Cardno Olympic Results». sports-reference.com. Arxivat de l'original el 22 d’octubre 2012. [Consulta: 6 febrer 2019].
# UTC+00:20

UTC+00:20 era una zona horària d'UTC coneguda com a Temps d'Amsterdam o temps holandès.
Es va utilitzar des de l'1 de maig del 1909 fins al 16 de maig de 1940.
L'hora exacta era GMT +0h 19m 32.13s fins al 17 de març de 1937, que es va simplificar a +00:20. Quan els Països Baixos van ser envaïts per les tropes alemanyes a la II Guerra Mundial van adoptar l'horari de Berlín que ja ha perdurat fins avui (UTC+01:00).

## Enllaços externs

* Wettelijke tijdregeling in Nederland (neerlandès)
# Milà xiulador

El milà xiulador (Haliastur sphenurus) és un ocell rapinyaire de la família dels accipítrids (Accipitridae). Habita boscos clars, sabana, llacs, rius, pantans i costes d'Austràlia, Nova Guinea i Nova Caledònia. El seu estat de conservació es considera de risc mínim.

## Descripció

El milà xiulador mesura entre 50 i 60 cm, i l'envergadura de les ales es troba entre els 123 i els 146 cm. Els mascles pesen entre 600 i 750g i les femelles entre 750 i 1000g. Com passa amb la majoria de rapinyaires, les femelles són més grans i pesades que els mascles; les femelles poden arribar a ser un 21% més grans i pesar 42% més que els mascles.
El plomatge no varia entre mascle i femella. Els adults són d'un color marró pàl·lid al cap, pit i cua, amb ales marrons i plomes de vol negres. Les cries són d'un to marró vermellós molt ratllat amb prominents taques pàl·lides a les ales.
En general, el milà xiulador sembla de cap petit i cua llarga, amb les puntes de les ales molt a prop de la seva cua en repòs. Tot i que les seves potes són curtes, l'ocell camina fàcilment per terra.

## Ocell propagador del foc

A les sabanes tropicals austràlianes està documentat que el milà xiulador i altres espècies de rapinyaires, com el milà negre i el falcó berigora, poden actuar com a propagadors intencionals del foc en època d'incendis, per tal de facilitar la seva activitat cinegètica. Aquest comportament consistiria en traslladar troncs de fusta o flocs d'herba encesa, des d'àrees on s'està produint la ignició cap a àrees properes, cercant d'atrapar preses expulsades pels incendis forestals. Els aborígens australians tenen coneixement ecològic tradicional d'aquest fet des de fa molt de temps, el qual està incorporat fins i tot en la seva mitologia.

## Referències

* ↑ «Milà xiulador». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 282. ISBN 978-84-16728-37-4.
* ↑ BirdLife International. «Whistling Kite. Haliastur sphenurus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ Handbook of the Birds of the World, volume 2. Barcelona: Lynx Edicions, 1994. ISBN 84-87334-15-6.
* ↑ Ferguson-Lees, James; David A. Christie. Raptors of the World. Londres: Christopher Helm, 2001. ISBN 0-7136-8026-1.
* ↑ Bonta, Mark; Gosford, Robert; Eussen, Dick; Ferguson, Nathan; Loveless, Erana; Witwer, Maxwell «Intentional Fire-Spreading by "Firehawk" Raptors in Northern Australia». Journal of Ethnobiology, vol. 37, 4, 2017, pàg. 700. DOI: 10.2993/0278-0771-37.4.700.
# Aeroport Internacional Santa Bernardina

L'Aeroport Internacional Santa Bernardina (IATA: DZO, OACI: SUDU) és un aeroport d'ús públic i militar que es troba a Durazno, al centre de l'Uruguai.
L'aeroport es troba a una altitud de 93 metres. Les seves dues pistes: 03/21 amb una superfície d'asfalt, fa 2 279 m x 45 m i 09/27 amb una superfície d'asfalt, fa 1 452 m x 30 m.

## Referències

* 1 2 Airport information for SUDU (anglès)
* ↑ Airport information for DZO (anglès)
# Jean Wicki

Jean Wicki (Sierre, 18 de juny de 1933 - 11 de juny de 2023) fou un pilot de bob suís que va competir durant les dècades de 1960 i 1970.
El 1968 va prendre part en els Jocs Olímpics d'Hivern de Grenoble, on va disputar les dues proves del programa de bob. Fent equip amb Hans Candrian, Willi Hofmann i Walter Graf va guanyar la medalla de bronze en la prova de bobs a quatre, mentre en la de bobs a dos fou novè. Quatre anys més tard, als Jocs de Sapporo, tornà a disputar les dues proves del programa de bob. Guanyà la medalla d'or en la prova de bobs a quatre fent equip amb Werner Camichel, Edy Hubacher i Hans Leutenegger; i la de bronze, fent parella amb Edy Hubacher, en la de bobs a dos.
En el seu palmarès també destaquen una medalla d'or i una de bronze al Campionat d'Europa de bob i vuit campionats nacionals, quatre en dos homes i quatre més en quatre homes.

## Referències

* 1 2 «Jean Wicki Olympic Results». sports-reference.com. Arxivat de l'original el 12 de desembre 2009. [Consulta: 6 febrer 2020].
# Línia (mesura)

La línia és una unitat de mesura de longitud antiga, que és la dotzena part d'una polzada, per aquest motiu la seva mida depèn de la mida de la polzada de referència. És una unitat històrica de longitud utilitzada a França i en altres llocs abans de l'adopció del sistema mètric a finals del segle xviii, i que s'utilitza en diverses ciències després d'aquest temps. Actualment, els rellotgers francesos i suïssos en conserven vestigis per a indicar la mida dels moviments de rellotgeria, dels botons i en la fabricació de cintes..
Segons el DIEC una línia és una Unitat longitud emprada en l'escriptura antiga i en la tipografia -Dotzena part d'una polzada-, (a prop de dos mil·límetres).

## Línia de Castella

La línia castellana (línea) és la dotzena part d'una polzada i, per tant, 1⁄144 d'un peu castellà i, atès que la vara de Castella mesura 0,835905 m i una vara té 3 peus, la línia castellana equival a 1,934965 mm.

## Línia francesa (de París)

La línia francesa (ligne) és la dotzena part d'una polzada i, per tant, 1⁄144 d'un peu de París, és a dir, en aquest cas és igual a 2,255877 mm.

## Sistema angloaxó

La línia del sistema anglosaxó val avui exactament 2,116 mm.

## Referències

* ↑ Gates, E.J. «The Determination of the Limens of Single and Dual Impression by the Method of Constant Stimuli». The American Journal of Psychology, 26, 1, 1915, pàg. 152–157. DOI: 10.2307/1412884. JSTOR: 1412884.
* ↑ Stearn, W.T.. Botanical Latin: History, grammar, syntax, terminology and vocabulary, Fourth edition. David and Charles, 1992.
* ↑ Neumann, F. «IX. Experiments on the calorific conductibility of solids». Philosophical Magazine, 25, 165, 1-1863, pàg. 63–65. DOI: 10.1080/14786446308643418.
* ↑ «Foire aux questions sur l'horlogerie et les montres» (en francès). [Consulta: 30 juny 2010]. «Chaque ligne équivaut à 2,2558 mm, arrondis à 2,26 mm pour calculer plus rapidement. [Each line equals 2.2558 mm, rounded to 2.26 mm for faster calculation.]». (francès)
* ↑ «Línia». Diccionari de la llengua catalana de l'IEC. Institut d'Estudis Catalans.
* ↑ Real Orden de 9 de diciembre de 1852, por la que se determinan las tablas de correspondencia recíproca entre las pesas y medidas métricas y las actualmente en uso (Diccionario jurídico-administrativo. Madrid, 1858) Arxivat 2012-06-26 a Wayback Machine. (Centro Español de Metrología)
# Racing Club de Tunis

El Racing Club de Tunis fou un club de futbol tunisià de la ciutat de Tunis. Va ser fundat el 15 de setembre de 1904 amb el nom de Football Club de Tunis. Canvià a Racing Club l'11 de maig de 1905. Els seus colors eren el blanc i el negre.

## Palmarès

* Lliga tunisiana de futbol
** 1907, 1908-09, 1910-11, 1913-14, 1919-20, 1920-21, 1921-22, 1924-25
* Copa tunisiana de futbol
** 1924, 1932
* Campionat d'Àfrica del Nord de futbol:
** 1920

## Referències

* ↑ Laurent Fourchard, Odile Goerg et Muriel Gomez-Perez, Lieux de sociabilité urbaine en Afrique, éd. L'Harmattan, France, 2009, p. 283
* ↑ «Tunisia - Foundation Dates of Clubs». rsssf.com. [Consulta: 16 desembre 2017].
* ↑ Perfil a les-sports.info
* ↑ «Tunisia - List of Champions». rsssf.com. [Consulta: 16 desembre 2017].
* ↑ «Tunisia - List of Cup Finals». rsssf.com. [Consulta: 16 desembre 2017].
* ↑ «North African Champions Cup». rsssf. [Consulta: 9 abril 2019].
# John Emery (pilot de bob)

John Emery (Montreal, 4 de gener de 1932 - 21 de febrer de 2022) fou un pilot de bob quebequès que va competir durant la dècada de 1960. Era germà del també pilot de bob Vic Emery.
El 1964 va prendre part en els Jocs Olímpics d'Hivern d'Innsbruck, on disputà les dues proves del programa de bob. Guanyà la medalla d'or en la prova de bobs a quatre, formant equip amb Peter Kirby, Douglas Anakin i Vic Emery, mentre en la prova del bob a dos fou onzè.

## Referències

* 1 2 «John Emery Olympic Results». sports-reference.com. Arxivat de l'original el 14 de novembre 2009. [Consulta: 5 febrer 2020].
# Aeroport Internacional Don Mueang

L'Aeroport Internacional Don Mueang (en tailandès ท่าอากาศยานดอนเมือง, RTGS: Tha-akatsayan Donmuang) (codi IATA: DMK, codi OACI: VTBD) és un dels dos aeroports internacionals que donen servei a la regió metropolitana de Bangkok, sent l'altre l'aeroport Suvarnabhumi (BKK). Abans que Suvarnabhumi obrís les seves portes en 2006, Don Mueang era conegut anteriorment com a Aeroport Internacional de Bangkok (en tailandès ท่าอากาศยานกรุงเทพ, RTGS: Tha-akatsayan Krungthep).
L'aeroport és considerat com un dels aeroports internacionals més antics del món i el més antic d'Àsia en funcionament. Es va inaugurar oficialment com a base de la Reial Força Aèria Tailandesa el 27 de març de 1914, encara que ja havia estat en ús abans. Els vols comercials van començar en 1924, la qual cosa ho converteix en un dels aeroports comercials més antics del món. L'aeroport consta de la Terminal 1 per a vols internacionals i la Terminal 2 per a vols nacionals, que estan connectades per una passarel·la exterior elevada de cristall única. L'aeroport també compta amb una passarel·la exterior connectada a l'hotel Amari. El primer vol comercial va ser una arribada de Koninklijke Luchtvaart Maatschappij.
El setembre de 2006, l'aeroport de Don Mueang es va tancar i es va substituir pel recentment inaugurat aeroport de Suvarnabhumi, abans de reobrir-se el 24 de març de 2007 després de les reformes. Des de l'obertura del nou aeroport, s'ha convertit en un centre regional de vols de rodalia i en el centre de facto de les aerolínies de baix cost. En 2015, es va convertir en l'aeroport més gran d'aerolínies de baix cost del món.
Don Mueang utilitzava anteriorment el codi IATA BKK, que posteriorment va començar a emprar-lo Suvarnabhumi, i era un important centre d'Àsia i el centre d'operacions de Thai Airways International abans del seu tancament. En el seu moment àlgid, atenia la major part del trànsit aeri de tot el país, amb 80 aerolínies que operaven 160.000 vols i manejaven més de 38 milions de passatgers i 700.000 tones de càrrega en 2004. Era llavors el catorzè aeroport més actiu del món i el segon d'Àsia per volum de passatgers. Actualment, Don Mueang és la principal base d'operacions de Nok Air, Thai AirAsia i Thai Lion Air.

## Estadístiques

See source Wikidata query and sources.

## Referències

* ↑ «Midnight Initiation for Suvarnabhumi». Arxivat de l'original el 1 May 2015. [Consulta: 4 juny 2015].
* ↑ «Master study in Tourism Destination Management | AVIATION - WORld's OLDEST AIRPORT MAKES WAY FOR THE NEWEST - Master study in Tourism Destination Management». Arxivat de l'original el 15 October 2013. [Consulta: 7 setembre 2013].
* ↑ «돈므앙 국제공항» (en coreà). .
* ↑ «Bangkok Don Mueang becomes world's largest LCC airport, overtaking KLIA, Barcelona & Las Vegas». Centre for Aviation. [Consulta: 13 setembre 2015].